Engerdal kommune

Engerdalsveien 1794

2440Engerdal Sarpsborg 27. oktober 2019

Udatert brev fra Engerdal Kommune som gjelder overtagelse av vann- og avløpsanleggene i Engerdal Østfjell og tilsendt faktura datert 22.10.2019.

Her må det foreligge klare misforståelser. Hvordan og til hvilken pris vann og avløp skal håndteres i Engerdal Østfjell er nedfelt i forpliktende avtale mellom fester og Engerdal Utmarkslag med fullmakt fra bortfester.

Denne avtalen er bindende for begge parter både når det gjelder rettigheter og plikter. Enhver avtale kan naturligvis reforhandles, men så er ikke gjort i dette tilfelle.

Ethvert nødvendig arbeid for å rette feil og mangler på tekniske anlegg i Engerdal Østfjell er Engerdal Utmarkslag SA eller om ikke Utmarkslaget er operativt, bortfester ansvar. Avgiften som festerne betaler, forventer jeg skal benyttes til denne type arbeider.

Tidligere betalte bortfesterne 65 % av festeavgiften til fellesskapet for å ha likviditet til å håndtere ekstraordinære kostnader, som kan forekomme. Jeg regner med at alle bortfesterne i Østfjellet fortsatt ser sitt ansvar og er med på spleiselaget for at Engerdal Østfjell fortsatt skal være et attraktivt hytteområde for nye hyttesøkere, som igjen er med på å skape grunnlag for inntektsbringende arbeid til bygda.

Undertegnede vil forholde seg til den juridisk bindene avta som finnes mellom meg som fester og Utmarkslaget, på fullmakt fra bortfester.

Faktura fra Engerdal Kommune på vann og avløp vil ikke bli betalt. Det kan forøvrig nevnes at faktura for vann og avløp for 2019 ble betalt til Utmarkslaget i februar i år

Med vennlig hilsen

Per Halvorsen

Kopi:

Engerdal Utmarkslag SA

Engerdal Østfjell Hytteeierforening

Finn Vaagan